
ATODIAD GA36c:

	MANYLEB ASESU LEFEL 6 



	Enw’r myfyriwr:
	     
	Rhif Adnabod y Myfyriwr:
	

	Rhaglen:
	TAR (Uwchradd)

	Modwl:
	Astudiaethau Proffesiynol ac Addysgegol: Arwain y Dysgu: beth, sut a pham rydw i’n addysgu?

	Cod y Modwl:
	ECAD6008C
	Cyfraniad at Asesiad Cyffredinol y Modwl (%):
	100%

	Darlithydd:
	Shân Samuel-Thomas
	Gwiriwr Mewnol:
	Shân Samuel-Thomas

	Teitl yr Aseiniad:
	Paratowch bortffolio (fel petaech yn ei rannu gyda mentor neu gyd-fyfyrwyr) sy’n cyfleu adfyfyrio beirniadol ar gynnydd a wnaed o ran cynllunio a gweithredu tair egwyddor addysgegol. 
	Nifer y geiriau (neu’r cyfwerth): 
	Cyfwerth â 5000 o eiriau, i gynnwys:
Yr hyn sy’n gyfwerth â 2000 o eiriau ar gyfer paratoi portffolio o enghreifftiau eglurhaol, a nodiadau i gyd-fynd â hyn 
3000 o eiriau ar gyfer adfyfyrio beirniadol (+/- 10%)


	Dyddiad cyflwyno:
	6/01/2020
	Dyddiad dychwelyd marciau dros dro ac adborth ysgrifenedig: 
	03/02/20

	Dull cyflwyno: 
	Pan fo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os yw’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig a all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.  






	Deilliannau Dysgu’r Modwl 
 (o faes llafur y modwl)

	

Ar ôl cwblhau’r modwl hwn yn llwyddiannus, dylai’r athro dan hyfforddiant allu dangos y gallu i wneud y canlynol:  
 
· dadansoddi a gwerthuso’n feirniadol ystod o lenyddiaeth ac ymchwil ar addysgeg a dysgu effeithiol; 
 
· cymhwyso’r wybodaeth a’r ddealltwriaeth hon i’w arfer ei hun ac adfyfyrio ar effaith y dulliau mewn cymuned broffesiynol; 
  
· cynnal ymchwil agos-at-arfer ar effeithiolrwydd strategaethau dysgu ac addysgu penodol i gefnogi cynnydd disgyblion; 
  
· datblygu rôl yr athro proffesiynol trwy fabwysiadu ymagwedd strategol at wella addysgu ar lefel dosbarth, cyfnod oedran neu lefel adran, gan gymryd ymchwil a thystiolaeth o arfer effeithiol i ystyriaeth. 























	
DISGRIFIAD O’R DASG




Ar gyfer yr aseiniad mae gofyn i chi gasglu, coladu ac adfyfyrio’n feirniadol ar enghreifftiau o weithredu tair egwyddor addysgegol yn rhan gyntaf Profiad Addysgu Proffesiynol 1. Dylai’r enghreifftiau a gynhwyswch a’r drafodaeth gysylltiedig ganolbwyntio ar egluro eich cynnydd wrth gynllunio a gweithredu tair o’r egwyddorion addysgegol, a nodir gan Donaldson (2015). 

Fel myfyrwyr sy’n dilyn y llwybr uwchradd, mae’n rhaid i chi gynnwys y ddwy egwyddor addysgegol hyn:

· Mae addysgu a dysgu da yn golygu dilyn egwyddorion asesu ar gyfer dysgu. 
· Drwy addysgu a dysgu da bydd y Cyfrifoldebau Trawsgwricwlaidd, gan gynnwys llythrennedd, rhifedd a chymhwysedd digidol, yn cael eu cryfhau’n gyson a chyfleoedd yn cael eu darparu i’w harfer. 
             
           Dylai’r drydedd egwyddor addysgegol fod yn un o’r canlynol: 
 
· Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol. 
· Mae addysgu a dysgu da yn golygu defnyddio cymysgedd o ddulliau gan gynnwys y rheini sy’n hybu sgiliau datrys problemau, sgiliau creadigol a’r gallu i feddwl mewn modd beirniadol.
· Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.
· Mae addysgu a dysgu da yn creu cyd-destunau dilys ar gyfer dysgu. 
· Mae addysgu a dysgu da yn ymestyn oddi mewn ac ar draws Meysydd Dysgu a Phrofiad. 

Mae dwy brif agwedd i’r aseiniad:

1. Cyflwyno enghreifftiau eglurhaol o’r PAP.
2. Adfyfyrio beirniadol ysgrifenedig ar eich cynnydd o ran cynllunio a gweithredu’r egwyddorion addysgegol, gydag argymhellion ar gyfer sicrhau cynnydd pellach. 
 
Cyflwyno enghreifftiau eglurhaol o’r PAP

Bydd angen i chi gasglu a choladu enghreifftiau eglurhaol (h.y. enghreifftiau sy’n amlygu cynnydd ac sy’n galluogi adfyfyrio arno) yn gysylltiedig â chynllunio a gweithredu (h.y. cymhwyso) pob egwyddor addysgegol a ystyriwyd. Gallai’r enghreifftiau hyn gynnwys rhai o’r canlynol:

· cynlluniau gwersi (neu rannau perthnasol o gynlluniau gwersi);
· adfyfyrio ar wersi (neu rannau perthnasol o adfyfyrio ar wersi);
· enghreifftiau o waith dysgwyr/ymatebion dysgwyr i dasgau;
· ffotograffau (ar yr amod y cafwyd caniatâd gan yr ysgol);
· sylwadau o adborth ffurfiannol;
· nodiadau o arsylwadau PAP perthnasol neu brofiadau pontio.

Sylwer nad yw’r rhestr uchod yn un gyflawn ac felly gallech gynnwys enghreifftiau eraill o’r PAP y gallai fod yn berthnasol adfyfyrio arnynt, lle bo’n briodol.  Fel arwydd cyffredinol o’r disgwyliadau, dylech anelu at gael o leiaf dair enghraifft o gymhwyso ar gyfer pob egwyddor addysgegol.  Gallai’r rhain ymwneud ag un wers neu nifer o wersi. Gallai rhai enghreifftiau ymwneud ag un neu fwy o egwyddorion addysgegol (h.y. gallai fod yn bosibl defnyddio’r un enghreifftiau i adfyfyrio ar fwy nag un egwyddor addysgegol).

Ar gyfer yr enghreifftiau sydd wedi’u cynnwys, dylech geisio’u hanodi â’r canlynol: 

· nodiadau am gyd-destun y cymhwyso (e.e. oed/grŵp/ffocws y wers ac ati)
· rhesymwaith am y dewisiadau a wnaed wrth gymhwyso (e.e. pam y penderfynoch chi wneud rhywbeth mewn ffordd arbennig)
· pwyntiau gwerthuso sy’n gysylltiedig â’r cymhwyso (e.e. os sylweddolwch fod angen i agwedd benodol ar y cynllunio fod yn fwy manwl, gallech anodi hyn â gwelliant awgrymedig, neu os teimlwch fod rhywbeth yn arbennig o lwyddiannus, ceisiwch egluro pam ei fod yn llwyddiannus).

Mae’n bwysig nodi, er ei bod yn bwysig cynnwys enghreifftiau anodedig, bydd eich aseiniad yn cael ei farcio ar ansawdd eich adfyfyrio beirniadol ar gynnydd o ran cynllunio a gweithredu’r egwyddorion addysgegol (a gefnogir gan yr enghreifftiau eglurhaol), ac nid ar nifer yr enghreifftiau a’r anodiadau sydd wedi’u cynnwys.  Ni fydd nifer y geiriau’n cael eu cyfrif yn yr agwedd hon ar yr aseiniad, ond ystyrir bod y gwaith y byddwch yn ei wneud wrth baratoi ar ei chyfer yn gyfwerth â 2000 o eiriau o waith, a dylai paratoi’r enghreifftiau hyn gyfrannu at a chefnogi’r adfyfyrio beirniadol ysgrifenedig. 

Adfyfyrio beirniadol ysgrifenedig ar eich cynnydd o ran cynllunio a gweithredu’r egwyddorion addysgegol, gydag argymhellion ar gyfer sicrhau cynnydd pellach

Dylai’r adfyfyrio beirniadol ysgrifenedig ar eich cynnydd o ran cynllunio a gweithredu’r tair egwyddor addysgegol fod yn seiliedig ar ac wedi’i gefnogi gan y dystiolaeth adfyfyriol yr ydych wedi’i chasglu, ei choladu a’u hanodi.  Yn y gwaith ysgrifenedig hwn, dylech ddatblygu casgliadau wedi’u cyfiawnhau ynglŷn â’ch cynnydd cyfannol o ran cynllunio a gweithredu’r tair egwyddor addysgegol trwy adfyfyrio ar eich cynnydd mewn perthynas â llenyddiaeth a thrwy adnabod meysydd i’w datblygu. O’r herwydd, mae’r ysgrifennu’n fwy na throsolwg ar yr enghreifftiau eglurhaol a gynhwysir, yn enwedig dylai’r adran gynnwys yr agweddau canlynol: 









	Agwedd i’w chynnwys yn y drafodaeth...
	Enghreifftiau o gwestiynau i gefnogi adfyfyrio (nid yw’n rhestr gyflawn)...

	Gwybodaeth a dealltwriaeth am yr hyn mae’r llenyddiaeth yn ei ddweud am addysgu a dysgu effeithiol (gyda ffocws penodol ar yr egwyddorion addysgegol dan sylw). 
	Beth mae’r llenyddiaeth yn ei ddweud? Pam mae’r egwyddorion hyn yn bwysig? A oes safbwyntiau/dehongliadau gwahanol o’r pwyntiau?

	Casgliadau wedi’u cyfiawnhau ynglŷn â’ch cynnydd o ran cynllunio a gweithredu’r tair egwyddor addysgegol. 
	Pa mor dda a wnes i weithredu’r egwyddorion addysgegol? Pa mor effeithiol oedd y dysgu? Sut ydw i’n gwybod hynny?  Sut mae hyn yn gysylltiedig â’r llenyddiaeth?
A oedd rhai pethau’n arbennig o anodd eu cynllunio a’u gweithredu? Pam?
A yw’r egwyddorion addysgegol dan sylw yn cydberthyn? 

	Argymhellion wedi’u cyfiawnhau ar gyfer datblygu. 
	Beth y mae angen i chi ei wneud i wella/datblygu? Sut y gallwn i wneud hyn? Sut mae hyn yn gysylltiedig â’r llenyddiaeth? 




Strwythur posibl:

[bookmark: _GoBack]Sylwer mai strwythur posibl yw hwn.  Gallwch ddewis strwythuro’r darn ysgrifennu hwn mewn ffordd wahanol.  Y prif ystyriaethau yw eich bod yn ysgrifennu darn adfyfyriol cydlynol, sydd wedi ei lywio a’i gefnogi gan yr enghreifftiau eglurhaol, ac sy’n bodloni’r meini prawf asesu a amlinellwyd. 

· Cyflwyniad clir yn egluro cyd-destun y Profiad Addysgu Proffesiynol a ffocws yr ysgrifennu. 
· Trafodaeth o’r llenyddiaeth am addysgu a dysgu effeithiol (gyda ffocws penodol ar yr egwyddorion addysgegol dan sylw).
· Casgliadau ynglŷn â’ch cynnydd o ran gweithredu (gan gyfeirio at enghreifftiau eglurhaol a gwaith darllen)
· Argymhellion ar gyfer datblygiad pellach

Un ffordd o feddwl am yr aseiniad hwn yw y byddwch yn symud rhwng y penodol (enghreifftiau eglurhaol o PAP1) a’r cyffredinol (casgliadau damcaniaethol/cyffredinol/cyfannol), theori gysylltiedig (beth mae’r llenyddiaeth yn ei ddweud) ac arfer (beth ddigwyddodd yn ymarferol). 


Cyflwyno’r aseiniad 

Dylid datblygu eich portffolio ar ffurf llyfr nodiadau OneNote, gyda thabiau ar wahân fel a ganlyn:

Tab 1: Trosolwg 
i gynnwys: Teitl yr Aseiniad
Enw’r Myfyriwr
Rhif y Myfyriwr 
Llwybr (S-PGCE)
Dolen i’r aseiniad ar OneNote: Crëwch ddolen wylio (nid dolen olygu) a rhoi’r ddolen ar y tab trosolwg. 

Tab 2: Egwyddor Addysgegol (wedi’i henwi): enghreifftiau eglurhaol gydag anodiadau o’r egwyddor addysgegol gyntaf 

Tab 3: Egwyddor Addysgegol (wedi’i henwi): enghreifftiau eglurhaol gydag anodiadau o’r ail egwyddor addysgegol 

Tab 4: Egwyddor Addysgegol (wedi’i henwi): enghreifftiau eglurhaol gydag anodiadau o’r drydedd egwyddor addysgegol 

Tab 5: Adfyfyrio Beirniadol: sylwer y gellir gwirio nifer y geiriau yn yr adran hon trwy gopïo a gludo’r testun ar ddogfen Word 

Tab 6: Rhestr Gyfeiriadau 

Er mwyn cyflwyno’r gwaith i Turnitin bydd angen i chi gadw’r llyfr nodiadau OneNote cyfan ar ffurf ffeil pdf. 









	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt; dylech ddefnyddio adolygiadau ysgolheigaidd a ffynonellau gwreiddiol, lle bo’n briodol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth).    Dylech ddarparu tystiolaeth i ddangos eich bod wedi cael mynediad i ystod eang o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau sy’n benodol i'r asesiad hwn: 
O ran eich gwaith darllen, dylech ganolbwyntio’n bennaf ar lenyddiaeth academaidd (llyfrau ac erthyglau) sy’n trafod addysgu a dysgu effeithiol, gyda ffocws penodol ar yr egwyddorion addysgegol dan sylw.  Defnyddiwch y llawlyfr modwl i’ch cynorthwyo gyda’ch dewisiadau darllen cychwynnol. Mae’n bosibl y byddwch hefyd am gynnwys ffynonellau Llywodraeth Cymru (yn cynnwys Dyfodol Llwyddiannus a gwaith darllen ar y cwricwlwm datblygol).  Mae’n bosibl y bydd adroddiadau thematig neu astudiaethau arfer effeithiol Estyn hefyd yn berthnasol. Gellid cynnwys defnydd achlysurol o drafodaeth ymarferwyr (e.e. trwy flogiau â ffocws addysgol neu’r cyfryngau cymdeithasol) os ydynt yn berthnasol.  Sylwer: y disgwyliad cyffredinol yw defnyddio amrywiaeth o ffynonellau; yn yr aseiniad hwn mae hyn yn ymwneud ag osgoi gorddibyniaeth ar un ffynhonnell benodol (e.e. Dyfodol Llwyddiannus) a dangos ymwybyddiaeth o’r hyn a allai fod wedi dylanwadu ar y gwaith, beth sy’n gysylltiedig ag ef a beth sydd wedi datblygu o ran llenyddiaeth/ trafodaethau ers hynny. Mae ansawdd y drafodaeth am y llenyddiaeth a ddewiswyd a pherthnasedd y llenyddiaeth sydd wedi’i chynnwys yn bwysicach na’r maint. Dylech gynnwys rhestr gyfeirio ar ddiwedd eich gwaith ysgrifennu, gan ddefnyddio llawlyfr Cyfeirnodi Harvard Y Drindod Dewi Sant yn ganllaw.

2. Sgiliau Gwybodaeth a Dealltwriaeth
Ar lefel 6, dylech allu arddangos gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch oddi mewn i’r ddisgyblaeth. Dylech fod yn ymwybodol o ansicrwydd ac amwysedd gwybodaeth a’r cyfyngiadau arni. Mae’n rhaid i’ch gwaith ddangos ehangder cynyddol eich gwybodaeth a’ch dealltwriaeth systematig o gysyniadau ac egwyddorion gwaelodol sy’n gysylltiedig â’r maes pwnc.  Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r damcaniaethau, y cysyniadau, ac ati yn ystyrlon i ddangos eich dealltwriaeth.  Hefyd, bydd eich marc/gradd yn amodol ar y graddau rydych chi’n arddangos eich gwybodaeth a’ch dealltwriaeth; yn ddelfrydol, dylai’r ddwy fod yn gyflawn ac yn fanwl, ac wedi’u trin a’u trafod yn gynhwysfawr. 

Canllawiau sy’n benodol i'r asesiad hwn: 
Bydd eich gwybodaeth yn cael ei hamlygu trwy eich trafodaeth a’ch adfyfyrio ar gynllunio a gweithredu’r egwyddorion addysgegol dan ystyriaeth, a bydd eich dealltwriaeth o’r egwyddorion hyn yn cael ei harddangos trwy eich dewis o enghreifftiau ac yn yr argymhellion a wnewch i sicrhau datblygiad pellach. Dylech ddangos gwybodaeth a dealltwriaeth o’r ffynhonnell a chyd-destun yr egwyddorion addysgegol a beth allai fod wedi dylanwadu arnynt.  Dylech ddangos ymwybyddiaeth o wahanol safbwyntiau posibl mewn perthynas â’r egwyddorion addysgegol (a’u gweithrediad). 

3. Sgiliau Gwybyddol a Deallusol
Dylech allu: gwerthuso’n feirniadol dystiolaeth, dadleuon, tybiaethau, cysyniadau haniaethol a data y mae rhai ohonynt ar ben blaen disgyblaeth (ac a allai fod yn anghyflawn) er mwyn dyfeisio a chynnal dadleuon, ffurfio barn a/neu ddatrys problemau; disgrifio a rhoi sylwadau ar agweddau penodol ar ymchwil cyfredol, neu ysgolheictod uwch cyfatebol, yn y ddisgyblaeth. Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a chyfuno. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau: Pam? Sut? Pryd? Pwy? Ble? Ar ba gost? Dylech bob amser ddarparu cyfiawnhad ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau.  Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Pan fo’n berthnasol, gellir cynnig atebion ac argymhellion amgen.

Canllawiau sy’n benodol i'r asesiad hwn: 
Bydd angen i chi werthuso’n feirniadol sut y aethoch ati i weithredu’r egwyddorion addysgegol a sut yr effeithiodd hyn ar y dysgwyr.  Bydd angen i chi gyfiawnhau eich dyfarniadau am eich addysgu eich hun a/neu’r hyn a ddysgodd y disgyblion. Darparwch dystiolaeth eich bod wedi adfyfyrio ar y llenyddiaeth wrth ystyried eich dyfarniadau eich hun a’ch cyfiawnhad ohonynt. Gallech gymharu a chyferbynnu egwyddorion addysgegol a syntheseiddio eich adfyfyrdodau ar bob un trwy ystyried sut y gallai rhai meysydd gydberthyn. Gwnewch argymhellion wedi’u cyfiawnhau ynghylch sut y gallech wella’r modd y gwnaethoch weithredu’r egwyddorion addysgegol dan sylw, a hefyd ystyriwch ffyrdd gwahanol o gyflawni hyn. 

4. Sgiliau Ymarferol
Ar lefel 6, dylech allu cymhwyso’r dulliau a’r technegau rydych wedi’u dysgu er mwyn adolygu, cadarnhau, ymestyn a chymhwyso eich gwybodaeth a’ch dealltwriaeth, a chychwyn a chyflawni prosiectau. Byddwch yn defnyddio technegau dadansoddi ac ymholi sy’n berthnasol i’r ddisgyblaeth, a’u defnyddio mewn cyd-destunau cymhleth ac anrhagweladwy, i ddyfeisio a chynnal dadleuon a/neu ddatrys problemau. Dylech allu llunio cwestiynau priodol er mwyn cyrraedd ateb - neu nodi ystod o atebion. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw neu’r amgylchiadau hynny, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn arloesol ac yn greadigol.  Mae hyn yn debygol o gynnwys, er enghraifft, defnyddio arteffactau, enghreifftiau ac achosion o’r byd go iawn, cymhwyso model oddi mewn i sefydliad a/neu feincnodi un theori neu sefydliad yn erbyn eraill sy’n seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau sy’n benodol i'r asesiad hwn: 
Dylech allu dewis ac anodi enghreifftiau eglurhaol o’r egwyddorion addysgegol ar waith ac ystyried effaith y rhain ar yr hyn a ddysga’r disgyblion. Dylech adfyfyrio ar y modd mae’r egwyddorion addysgegol yn gweithio’n ymarferol a chynnig datrysiadau o ran sut y gellid gwella’r gweithredu, yn yr enghreifftiau penodol a roddwyd ac, yn fwy cyffredinol, yn eich arfer i’r dyfodol. 

5. Sgiliau trosglwyddadwy ar gyfer bywyd ac arfer proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth i raddedigion sy’n gofyn am arfer menter a chyfrifoldeb personol a gwneud penderfyniadau mewn amgylchiadau cymhleth ac anrhagweladwy.  Mae hyn yn cynnwys dangos: y gallu i ddysgu ar gyfer datblygiad proffesiynol i wella sgiliau presennol a chaffael cymwyseddau newydd o natur broffesiynol a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.

Canllawiau sy’n benodol i'r asesiad hwn: 
Bydd angen i chi wneud rhai penderfyniadau am yr egwyddorion addysgegol i’w cynnwys, a hefyd sut i gyflwyno’r enghreifftiau eglurhaol a’u hanodiadau.  Hefyd bydd angen i chi wneud penderfyniadau ynghylch sut i strwythuro eich adfyfyrio beirniadol ysgrifenedig.  Bydd angen i chi ddangos eich bod yn gallu defnyddio cyfryngau priodol i gyflwyno eich portffolio. Dylech ddangos y gallu i gyfathrebu’n gydlynol ac effeithiol, gan ddefnyddio iaith broffesiynol (â ffocws addysgol) yn briodol.  Gwnewch yn siŵr eich bod yn defnyddio atalnodi cywir.  





	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	2. Sgiliau Gwybodaeth a Dealltwriaeth

	
	

	





	
	

	
	
	

	3. Sgiliau Gwybyddol a Deallusol

	
	

	





	
	

	
	
	

	4. Sgiliau Cymhwyso Ymarferol 

	
	

	





	
	

	
	
	

	5. Sgiliau trosglwyddadwy ar gyfer bywyd ac arfer proffesiynol

	MEINI PRAWF ASESU GENERIG



	Lefel 6

	Yn unol â’r Fframwaith Cymwysterau Addysg Uwch, ar ddiwedd Lefel 6 dylai fod gan fyfyrwyr wybodaeth gydlynol a manwl a dealltwriaeth systematig o’u maes pwnc, y mae o leiaf rhywfaint o’r rhain wedi’u seilio ar yr ymchwil diweddaraf a/neu ysgolheictod uwch o fewn y ddisgyblaeth. Byddant yn gallu defnyddio technegau dadansoddi ac ymholi sefydledig yn gywir o fewn disgyblaeth, gan ddefnyddio’u dealltwriaeth gysyniadol i ddyfeisio a chynnal dadleuon a/neu i ddatrys problemau. Dylent fod yn ymwybodol o ansicrwydd ac amwysedd gwybodaeth a’r cyfyngiadau arni. Dylent allu gwerthuso’n feirniadol y dystiolaeth, dadleuon, tybiaethau, cysyniadau haniaethol a data (a allai fod yn anghyflawn), i lunio barn, ac i fframio cwestiynau priodol er mwyn cyrraedd ateb - neu nodi ystod o atebion. Byddant yn cymhwyso’r dulliau a’r technegau maent wedi’u dysgu i adolygu, cadarnhau, ymestyn a chymhwyso eu gwybodaeth a’u dealltwriaeth, a chychwyn a chyflawni prosiectau. Bydd ganddynt y gallu i reoli eu dysgu eu hunain, a manteisio ar adolygiadau ysgolheigaidd a ffynonellau gwreiddiol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth). Byddant yn dangos y rhinweddau a sgiliau trosglwyddadwy sydd eu hangen ar gyfer cyflogaeth ac sy’n gofyn am: arfer menter a chyfrifoldeb personol; gwneud penderfyniadau mewn cyd-destunau cymhleth ac anrhagweladwy; y gallu i ddysgu sydd ei angen i ymgymryd â hyfforddiant pellach priodol o natur broffesiynol neu gyfatebol. 



	Lefel 6
	METHU
	METHU FFINIOL 
	BODDHAOL
 (3ydd / Llwyddo)
	DA
 (2.2 / Llwyddo)
	DA IAWN
 (2.1 / Teilyngdod)
	ARDDERCHOG
 (1af / Rhagoriaeth)
	EITHRIADOL
 (1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth (gan gynnwys darllen, cyfeirnodi,
confensiynau academaidd a
gonestrwydd academaidd) 
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau heb eu cefnogi ac yn anawdurdodol.
Defnyddir arferion cyfeirnodi mewn modd anghydlynol neu, ar y cyfan, maent yn absennol.
	Ymgysylltu gwael â darllen hanfodol. Dim tystiolaeth o ddarllen ehangach. Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth. Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol. Rhywfaint o orddibyniaeth ar destunau. Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf. Yn cymhwyso cyfeirnodi’n gyson gywir. 
	Ymgysylltu eithriadol ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf. Sgiliau cyfeirnodi ar lefel uchel, wedi’u cymhwyso’n gyson ac yn broffesiynol.

	Gwybodaeth a dealltwriaeth (Gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch yn y ddisgyblaeth.)

	Bylchau mawr yn y wybodaeth a’r ddealltwriaeth systematig o’r maes pwnc. Anghywirdebau sylweddol. Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 

	Bylchau yn y wybodaeth, gyda dealltwriaeth systematig arwynebol yn unig. Rhai anghywirdebau sylweddol a/neu ddeunydd amherthnasol.  Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 
	Gwybodaeth a dealltwriaeth systematig gyfyngedig o’r cysyniadau a’r egwyddorion perthnasol yn y maes pwnc sydd i raddau cyfyngedig, wedi’u seilio ar ymchwil ac ysgolheictod cyfredol. 
	Mae’r wybodaeth yn gymharol fanwl a chywir gyda dealltwriaeth systematig dda o’r maes astudio ac i ryw raddau, o ymchwil ac ysgolheictod cyfredol. 
	Mae’r wybodaeth yn gymharol helaeth, gydlynol a manwl.  Arddengys ddealltwriaeth dda iawn o ehangder a manylder safbwyntiau sefydledig, ac mae’r gwaith, yn rhannol o leiaf, wedi’i seilio’n dda ar ymchwil ac ysgolheictod cyfredol. 
	Gwybodaeth a dealltwriaeth systematig gydlynol, fanwl, ragorol o egwyddorion a theorïau ymchwil ac ysgolheictod cyfredol. Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.
	Gwybodaeth a dealltwriaeth systematig gydlynol, fanwl, eithriadol o egwyddorion a theorïau’r pwnc, wedi’u seilio’n dda ar ymchwil ac ysgolheictod cyfredol. Ymwybyddiaeth feirniadol, soffistigedig a manwl o amwyseddau a’r cyfyngiadau ar wybodaeth. 

	Sgiliau gwybyddol a deallusol 
 (Meddwl cysyniadol a beirniadol, dadansoddi, cyfuno a gwerthuso ymchwil, tybiaethau, cysyniadau haniaethol a data (a allai fod yn anghyflawn); rhesymeg, dadl a barn). 
	Gwaith hollol neu bron yn hollol ddisgrifiadol. Fawr ddim neu ddim dadansoddi, cyfuno neu werthuso. 
Wedi methu datblygu dadleuon, gan arwain at farn afresymegol neu annilys. Cyffredinoli heb sail, wedi’i wneud heb ddefnyddio unrhyw dystiolaeth gredadwy.

	Gwaith disgrifiadol ar y cyfan, gyda defnydd arwynebol o werthuso beirniadol. Datblygu gwan ar ddadleuon a barn. Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail. Syniadau weithiau’n afresymegol ac yn gwrthddweud ei gilydd.
	Ymgais gyfyngedig i feddwl yn feirniadol, dadansoddi, cyfuno a gwerthuso, gan dueddu tuag at ddisgrifio. 
Peth tystiolaeth i gefnogi dadleuon a barn cynyddol ond gall y rhain fod heb eu datblygu’n ddigonol neu ag ychydig o anghysondeb / camddehongli.
Yn haeru’n hytrach na dadlau achos. 

	Rhywfaint o feddwl beirniadol, dadansoddi, cyfuno a gwerthuso. Gall dadansoddi cysyniadau a data newydd a/neu haniaethol heb arweiniad.
Ymwybyddiaeth gynyddol o wahanol safbwyntiau, a gallu i ddefnyddio tystiolaeth (a allai fod yn anghyflawn) i gefnogi’r ddadl.
Dadleuon dilys a barn resymegol gan mwyaf. Rhywfaint o duedd i haeru / datgan barn yn hytrach na dadlau ar sail rheswm a thystiolaeth. 
	Meddwl beirniadol, dadansoddi, cyfuno a gwerthuso cadarn gan arddangos meddwl beirniadol. Gallu i ddyfeisio a chynnal dadleuon argyhoeddiadol ac i adolygu dibynadwyedd, dilysrwydd ac arwyddocâd tystiolaeth (a allai fod yn anghyflawn) er mwyn llunio barn briodol a dilys ar y cyfan. 

	Meddwl beirniadol, dadansoddi, cyfuno a gwerthuso rhagorol. Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig. Rhywfaint o dystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ar y maes a’r cysyniadau ehangach.

	Meddwl beirniadol, dadansoddi, cyfuno a gwerthuso eithriadol wedi’u seilio ar dystiolaeth a ddewiswyd yn ddoeth. 
Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig, fanwl. Tystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ragorol ar y maes a’r cysyniadau ehangach.

	Sgiliau Ymarferol
 (Cymhwyso / defnyddio offer a thechnegau sefydledig yn gywir; cychwyn a chyflawni prosiectau; llunio atebion i ddatrys problemau mewn cyd-destunau cymhleth ac anrhagweladwy.) 
	Defnydd cyfyngedig, neu ddim defnydd o ddulliau, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau. 
Sgiliau datrys problemau gwan iawn mewn cyd-destunau cymhleth ac anrhagweladwy. 
	Cymhwyso dulliau, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau. Sgiliau datrys problemau gwan mewn cyd-destunau cymhleth ac anrhagweladwy. 


	Ymwybyddiaeth ddigonol a chymhwyso dulliau, deunyddiau, offer a/neu dechnegau sefydledig mewn modd priodol ar y cyfan.
Gwerthfawrogiad sylfaenol o gyd-destun y cymhwyso. Gwybodaeth a dealltwriaeth ddamcaniaethol wedi’u cymhwyso’n ymarferol, ond heb wneud cysylltiadau rhesymegol rhwng y ddau bob tro. 
Gall nodi problemau a chynnig atebion sylfaenol mewn cyd-destunau cymhleth ac anrhagweladwy heb werthfawrogi’r cymhlethdod yn llawn. 
	Cymhwyso dulliau sefydledig, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso. Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau. 
Gall nodi problemau a chynnig atebion priodol ar y cyfan mewn cyd-destunau cymhleth ac anrhagweladwy.
	Cymhwyso ystod o ddulliau, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso, gyda mewnwelediad treiddgar. Gall nodi problemau a chynnig atebion priodol mewn cyd-destunau cymhleth ac anrhagweladwy.
Tystiolaeth o beth arloesi a chreadigrwydd. 
	Cymhwyso ystod o ddulliau, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn dreiddgar. 
Mae’r cymhwyso a’r defnyddio’n mynd y tu hwnt i gonfensiynau sefydledig.  Gall nodi problemau cymhleth a chynnig atebion rhagorol. Arloesi a chreadigrwydd yn amlwg.
	Lefelau eithriadol o sgiliau cymhwyso a defnyddio mewn cyd-destunau ymarferol, anrhagweladwy, gan dynnu’n fedrus ar yr ymchwil diweddaraf yn y ddisgyblaeth. Gall nodi problemau cymhleth a chynnig atebion soffistigedig. Cymathu a datblygu prosesau a thechnegau sydd ar flaen y gad.

	Sgiliau trosglwyddadwy ar gyfer bywyd ac arfer proffesiynol
 (Arfer menter a chyfrifoldeb personol; datblygiad proffesiynol; cychwyn a chwblhau tasgau a gweithdrefnau: yn unigol a / neu’n gydweithredol; defnyddio cyfryngau priodol i gyfathrebu’n effeithiol; rhuglder mynegiant; eglurder ac effeithiolrwydd o ran cyflwyniad a threfn.)
	Cyfrwng cyfathrebu yn amhriodol neu wedi’i gam-gymhwyso.
Mae’r gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd. Defnydd gwan iawn o iaith a/neu arddull amhriodol iawn. Fawr ddim neu ddim tystiolaeth o ymreolaeth (neu o gydweithio, pan fo’n berthnasol) wrth gwblhau tasgau. Fawr ddim neu ddim tystiolaeth o’r sgiliau sy’n ofynnol ar gyfer cyflogaeth i raddedigion. 


	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae’r gwaith wedi’i gyflwyno’n wael mewn modd digyswllt. Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml. Defnydd gwan iawn o iaith a/neu arddull amhriodol. Menter annibynnol (neu gydweithio, os yw’n berthnasol), wan. Tystiolaeth gyfyngedig o’r sgiliau sy’n ofynnol ar gyfer cyflogaeth i raddedigion. 
	Gall gyfathrebu mewn cyfrwng addas ond gyda lle i wella. 
Cyflwyniad a strwythur trefnus ar y cyfan lle caiff y syniadau / cysyniadau perthnasol eu mynegi’n rhesymol. Gall fod diffyg cydlyniad mewn mannau yn y gwaith. Gall weithio fel rhan o dîm, ond gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol sy’n ofynnol ar gyfer cyflogaeth i raddedigion, gyda rhai meysydd o fân wendid. 
	Gall gyfathrebu’n effeithiol mewn fformat addas, ond gall fod â mân wallau.
Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur. Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp. 
Arddengys y sgiliau sy’n ofynnol ar gyfer gwaith fel graddedigion, gyda rhai meysydd o gryfder a rhai o fân wendid. 
	Gall gyfathrebu’n dda, yn hyderus ac yn gyson mewn fformat addas.
Mae’r gwaith yn gydlynol, yn rhugl, wedi’i strwythuro’n dda ac yn drefnus. Gall weithio’n dda iawn yn annibynnol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth i raddedigion, gyda mân wendid achlysurol yn unig. 
	Gall gyfathrebu’n broffesiynol, yn hyderus ac yn gyson mewn fformat addas.
Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n annibynnol gyda menter. Pan fo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan reoli gwrthdaro a chan fodloni ymrwymiadau. Arddengys sgiliau rhagorol ar gyfer cyflogaeth i raddedigion ac awydd i ddatblygu ymhellach. 
	Gall gyfathrebu gyda lefel eithriadol o uchel o broffesiynoldeb. 
Mae’r gwaith yn eithriadol o gydlynol, yn rhugl iawn ac wedi’i gyflwyno’n broffesiynol. Gall weithio’n eithriadol o dda a phroffesiynol o fewn tîm, gan ddangos sgiliau arwain uwch. Arddengys sgiliau eithriadol ar gyfer cyflogaeth i raddedigion ac awydd i ddatblygu ymhellach. 

